Στοιχεία Επικοινωνίας του Τμήματος

**Περιφερειακής και Οικονομικής Ανάπτυξης (Π.Ο.Α.)**

Διεύθυνση: Νέα Κτίρια, Νέα Πόλη, 33100, Άμφισσα

Τηλ.: 2265072268, Φαξ: 2265072504, email: spoa@aua.gr

**ΑΝΑΚΟΙΝΩΣΗ ΓΙΑ ΕΓΓΡΑΦΗ ΤΩΝ ΑΠΟΦΟΙΤΩΝ**

**ΣΤΟ ΟΙΚΟΝΟΜΙΚΟ ΕΠΙΜΕΛΗΤΗΡΙΟ ΤΗΣ ΕΛΛΑΔΑΣ**

Η διάρκεια των προπτυχιακών σπουδών στο Τμ. Π.Ο.Α. είναι 4 έτη (8 εξάμηνα) και το πτυχίο ολοκληρώνεται με 240 πιστωτικές μονάδες (ECTS). Το πλήθος των μαθημάτων είναι 50 και αποτελείται από 44 υποχρεωτικά και 6 επιλογής. Τα μαθήματα επιλογής που προσφέρονται είναι 16.Καθώς τα μαθήματαείναι 5ωρης διάρκειας, δίνεται η δυνατότητα στο διδάσκοντα να προσφέρει και φροντιστηριακή στήριξη ενσωματωμένη στο μάθημα μέσα από παραδείγματα, εφαρμογές και ασκήσεις.

Τα μαθήματα στο Π.Ο.Α. περιλαμβάνουν τόσο θεωρητικά μαθήματα, όσο και εφαρμοσμένα και στόχος είναι να μπορεί ο φοιτητής να εμπεδώσει την πρακτική σημασία των θεωριών που διδάχτηκε. Το Τμήμα επιδιώκει επίσης να καλλιεργήσει επαρκώς την κριτική σκέψη των φοιτητών του και ικανότητα παροχής τεκμηριωμένων επιχειρημάτων. Με την ολοκλήρωση των σπουδών τους οι φοιτητές μας θα είναι σε θέση να συνεχίσουν τις σπουδές τους σε μεταπτυχιακό επίπεδο σε οποιοδήποτε πανεπιστήμιο του εσωτερικού η εξωτερικού.

Οι απόφοιτοί του Τμήματος Περιφερειακής και Οικονομικής Ανάπτυξης (ΠΟΑ) έχουν το δικαίωμα να εγγραφούν στο Οικονομικό Επιμελητήριο της Ελλάδας (ΟΕΕ) και να αποκτήσουν πλήρη επαγγελματικά δικαιώματα Οικονομολόγου.

 Ως οικονομολόγοι, έχουν δυνατότητες επαγγελματικής απασχόλησης στον ιδιωτικό και στο δημόσιο τομέα. Επιπλέον, η εξειδίκευση του Περιφερειολόγου που αποκτούν, παρέχει το δικαίωμα συμμετοχής σε προκηρύξεις ειδικών θέσεων Περιφερειολόγων στην Τοπική Αυτοδιοίκηση και στο Δημόσιο Τομέα.

Στον ιδιωτικό τομέα, οι πτυχιούχοι του Τμήματος ΠΟΑ μπορούν ενδεικτικά (μεταξύ άλλων) να απασχοληθούν ως:

* ανεξάρτητοι μελετητές,
* στελέχη γραφείων μελετών σε θέματα περιφερειακής, τοπικής και κλαδικής

 ανάπτυξης,

* αυτοαπασχολούμενοι, με αντικείμενο την παροχή συμβουλών σε οικονομικά θέματα,

 θέματα επενδύσεων, λογιστικά, τουρισμού, κλπ.,

* οικονομολόγοι σε ιδιωτικές επιχειρήσεις, οικονομικά στελέχη, κλπ.
* οικονομολόγοι, αναπτυξιολόγοι, περιφερειολόγοι, σε μεγάλους διεθνείς

 οργανισμούς.

Στο δημόσιο τομέα, οι πτυχιούχοι του ΠΟΑ μπορούν ενδεικτικά να απασχοληθούν ως:

* εξειδικευμένοι υπάλληλοι ή υπάλληλοι σε θέσεις ευθύνης,
* στελέχη της Τοπικής Αυτοδιοίκησης (Πρωτοβάθμιας και Νομαρχιακής),
* στελέχη της Περιφερειακής Διοίκησης,
* στελέχη της Κεντρικής Διοίκησης,
* στελέχη Δημοσίων Επιχειρήσεων και Οργανισμών,

σε αντικείμενα σχετικά με την ανάπτυξη, τον προγραμματισμό και την πολιτική της Ευρωπαϊκής Ένωσης.

Επίσης, έχουν τη δυνατότητα (έπειτα από απόκτηση τίτλου πιστοποίησης παιδαγωγικής ή διδακτικής επάρκειας) να απασχοληθούν ως καθηγητές πολιτικής οικονομίας στη δευτεροβάθμια εκπαίδευση και για τη διδασκαλίας μαθημάτων σχετικά με τα αντικείμενα Οικονομικής και Περιφερειακής Επιστήμης στη Μέση και την Τεχνική Εκπαίδευση.

Τέλος, η ολοκλήρωση του προπτυχιακού και μεταπτυχιακού κύκλου σπουδών του τμήματος ΠΟΑ ανοίγει ορίζοντες διεκδίκησης θέσεων εργασίας στο χώρο της Ευρωπαϊκής Ένωσης και των διεθνών οργανισμών που έχουν ως αντικείμενο θέματα ανάπτυξης σε διεθνές, εθνικό, περιφερειακό ή κλαδικό επίπεδο.

 ΑΠΟ ΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ